**„ЯДРЕНАТА ЕНЕРГЕТИКА - В СИМБИОЗА С ЕЛЕКТРИЧЕСКАТА МОБИЛНОСТ“**

**ЕСЕ**

Наличността на енергия за всеки е необходима предпоставка за благосъстоянието на човечеството, за световен мир, за социална справедливост и икономически просперитет.

Човечеството обаче има на разположение само един свят и трябва да остави на следващото поколение жизнеспособен свят. “Устойчивото развитие удовлетворява нуждите на сегашното поколение без да изложи на риск шанса на бъдещите поколения да задоволяват техните.”

Качеството ни на живот зависи, наред с останалото, от надеждните доставки на енергия на приемлива цена. Използваме енергия за отопление и охлаждане на домовете си, за приготвяне и съхранение на храната си, за пътуване и за изграждане на училища, болници и пътища. Използваме машини за изпълнението на множество задачи, което допринася за нашето богатство и благосъстояние, а машините се нуждаят от енергия. Все още изгаряме изкопаеми горива, за да добием повечето от енергията, която използваме. Нещо повече, разпиляваме значителна част от тази енергия преди и по време на нейното използване.

Изгарянето на изкопаеми горива влияе на всички нас по един или друг начин. Причинява отделяне на замърсители в атмосферата и вреди на здравето ни. То също така води до отделянето на парникови газове и допринася за изменението на климата, причинявайки все по-силни бури, наводнения и жеги. Зависимостта ни от изкопаеми горива може да промени киселинността на океаните, да изчерпи кислорода в езерата и да повлияе на добивите от селскостопанските култури.

Ясно е, че се нуждаем от енергия, но не е задължително тази енергия да се получава от използването на изкопаеми горива. Намираме се на етап, в който трябва да вземем изключително важно решение: от една страна е отрицателното въздействие от нашия избор на енергийни източници, а от друга страна са възможностите, които предлагат чистите източници на енергия. Можем да изберем да продължим да сме зависими от изкопаемите горива, което засилва отражението им върху здравето и планетата ни. Или можем да решим да възприемем и да инвестираме в нови и по-чисти възможности, като в същото време сложим край на някои от досегашните си предпочитания и навици. Това може да означава, че всички пътни превозни средства ще станат електрически в следващите десетилетия, всички покриви ще бъдат снабдени със слънчеви панели, всички сгради ще бъдат изолирани с цел предотвратяване на загубата на топлина и всички продукти ще бъдат проектирани така, че да имат по-дълъг полезен живот и да бъдат лесно използвани отново или рециклирани. Това може да означава също така спиране на субсидиите за изкопаемите горива. Тук е мястото да отбележим, че в България вече има единствената по рода си професионална организация, оперираща в сферата на Електрическата мобилност ИКЕМ.

За някои отрасли, например за транспортния, може да се окаже по-трудно да преминат към по-чисти енергийни алтернативи. При пътния транспорт електричеството, произведено от възобновяеми източници, може да се превърне в жизнеспособна алтернатива на изкопаемите горива, но инфраструктурата, като например мрежа от станции за зареждане с електричество, трябва да бъде развита по подходящия начин. Биогоривата също могат да допринесат за намаляване на употребата на изкопаеми горива в транспорта, но цялостната полза от тях трябва да бъде измервана спрямо няколко фактора, включително потенциалния натиск на тези горива върху ползването на земя и вода по време на производството.

Независимо от тези предизвикателства преходът към чиста енергия вече се извършва из цяла Европа. Собствениците на жилища, градовете, дружествата, регионалните власти, националните правителства и Европейският съюз (ЕС) предприемат действия чрез изграждането на интелигентни мрежи, инсталирането на слънчеви и вятърни генератори, инвестирането в иновации и приемането на стандарти и етикети. Водещите градове, известни навремето със своите въглищни мини, възприемат иновациите и възобновяемите източници на енергия, опитвайки се в същото време да се справят със своята продължила десетилетия история на безработица. Секторът на възобновяемата енергия  в Европа продължава да бележи ръст независимо от икономическия спад от 2008 г. и в момента осигурява работни места за над 1 милион души. Учените и изследователите проучват въпроса как да се усвои по-голям дял от слънчевата енергия и енергията на приливите и отливите. Такива маломащабни усилия и инициативи обаче трябва да бъдат предприети много по-широко из целия континент и в различните икономически отрасли.

По пътя към тази цел трябва да бъде даден отговор на някои трудни въпроси, включително как да се подпомогнат общностите, които ще бъдат засегнати от икономическото преструктуриране в резултат от преустановяването на неустойчиви технологии и дейности, или пък дали всички възобновяеми източници на енергия могат да бъдат считани за чисти в дългосрочен план и дали ще ни се наложи да разчитаме на някои преходни технологии в краткосрочен и средносрочен план.

В свят, в който глобалното търсене на енергия и природни ресурси се очаква да нарасне в пъти и въздействията на измененията на климата се очаква да се засилят, има само една жизнеспособна алтернатива. Към нея се стреми и ЕС: нисковъглеродна кръгова икономика, енергиен съюз, съсредоточен върху възобновяемите източници, енергийна ефективност, сигурност и разумни цени, като всички тези цели се подкрепят и подпомагат от инвестирането на средства в инфраструктура, нови умения и иновации.

Като заключение смело мога да кажа, че Ядрената енергетика е в симбиоза с електричестака мобилност. Двата симбиота, наречени мутуалисти, извличат полза от взаимоотнашенията си. А именно: Чиста енергия за Чисто бъдеще.

Анна-Мария Иванова – 9в клас

ПГЯЕ „Игор Курчатов”

гр. Козлодуй